*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 6ης Οκτωβρίου 1982

περί των αιτήσεων εγκρίσεως που υποβλήθηκαν από το Βασίλειο των Κάτω Χωρών κατ' εφαρμογήν του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77 περί των ιδίων πόρων προερχομένων από το φόρο προστιθεμένης αξίας

(Το κείμενο στην ολλανδική γλώσσα είναι το μόνο αυθεντικό)

(82/761/ΕΚΑΧ, ΕΟΚ, Ευρατόμ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Κοινότητας Άνθρακα και Χάλυβα,

τη συνθήκη περί ιδρύσεως της Ευρωπαϊκής Οικονομικής Κοινότητας,

τη συνθήκη περί ιδρύσεως της Ευρωπαϊκής Κοινότητας Ατομικής Ενέργειας,

την απόφαση 70/243/ΕΚΑΧ, ΕΟΚ, Ευρατόμ του Συμβουλίου της 21ης Απριλίου 1970 περί αντικαταστάσεως των χρηματικών συνεισφορών των Κρατών μελών από ιδίους πόρους των Κοινοτήτων (1),

τον κανονισμό (ΕΟΚ, Ευρατόμ, ΕΚΑΧ) αριθ. 2892/77 του Συμβουλίου της 19ης Δεκεμβρίου 1977 περί εφαρμογής, για τους ιδίους πόρους τους προερχόμενους από το φόρο προστιθεμένης αξίας, της αποφάσεως της 21ης Απριλίου 1970 περί αντικαταστάσεως των χρηματικών συνεισφορών των Κρατών μελών από ιδίους πόρους των Κοινοτήτων (2), και ιδίως το άρθρο 9 παράγραφος 3 πρώτο εδάφιο και το άρθρο 13 παράγραφος 2,

την απόφαση 80/822/ΕΟΚ, Ευρατόμ, ΕΚΑΧ της Επιτροπής της 22ας Ιουλίου 1980 περί των αιτήσεων εγκρίσεως που υποβλήθηκαν από την Ολλανδία κατ' εφαρμογήν του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77 περί των ιδίων πόρων των προερχομένων από το φόρο προστιθεμένης αξίας (3),

την απόφαση 81/440/Ευρατόμ, ΕΚΑΧ, ΕΟΚ της Επιτροπής της 27ης Μαΐου 1981 περί τροποποιήσεως της αποφάσεως 80/822/ΕΟΚ, Ευρατόμ, ΕΚΑΧ της 22ας Ιουλίου 1980 περί των αιτήσεων εγκρίσεως που υποβλήθηκαν από την Ολλανδία κατ' εφαρμογήν του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77 περί των ιδίων πόρων των προερχομένων από το φόρο προστιθεμένης αξίας (4),

την απόφαση περί τροποποιήσεως της αποφάσεως 81/440/ΕΟΚ, Ευρατόμ, ΕΚΑΧ, ΕΟΚ, που υποβλήθηκε, για το οικονομικό έτος 1981, από την Ολλανδία, κατ' εφαρμογήν του άρθρου 11 παράγραφος 1 δεύτερο εδάφιο του κανονισμού (ΕΟΚ, Ευρατόμ, ΕΚΑΧ) αριθ. 2892/77,

Εκτιμώντας:

ότι από το οικονομικό έτος 1981, γίνεται εκ νέου δυνατόν στις ολλανδικές αρχές να διαθέτουν τα κατάλληλα στοιχεία για να καθορίζουν τη σχετική βάση επί των πράξεων που πραγματοποποιούνται από τις μικρές επιχειρήσεις που δικαιούνται απαλλαγή από το φόρο·

ότι πρέπει, λόγω του γεγονότος αυτού, να μην παραταθεί για το 1981 η έγκριση υπολογισμού της σχετικής βάσεως χρησιμοποιώντας κατά προσέγγιση στοιχεία στις πράξεις που πραγματοποιούνται από τις μικρές επιχειρήσεις·

ότι πρέπει εξάλλου να παραταθούν, για το οικονομικό έτος 1981, οι άλλες εγκρίσεις που έχουν ήδη παρασχεθεί στην Ολλανδία για τα οικονομικά έτη 1979 και 1980·

ότι, για τα πρώτα έτη εφαρμογής της έκτης οδηγίας πρέπει να χορηγούνται ετήσιες εγκρίσεις,

ότι η Συμβουλευτική Επιτροπή των Ιδίων Πόρων έχει εγκρίνει την έκθεση στην οποία αναφέρονται οι γνώμες των μελών της, για την παρούσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Για τον υπολογισμό της βάσεως των ιδίων πόρων ΦΠΑ σχετικά με το οικονομικό έτος 1981, χορηγείται στο Βασίλειο της Ολλανδίας η έγκριση κατ' εφαρμογήν του άρθρου 9 παράγραφος 3 πρώτο εδάφιο πρώτη περίπτωση του κανονισμού (ΕΟΚ, Ευρατόμ, ΕΚΑΧ) αριθ. 2892/77, να μη λάβει υπόψη τις ακόλουθες κατηγορίες πράξεων, που αναφέρονται στο παράρτημα Ε, ΣΤ (F) και Ζ (G) της έκτης οδηγίας 77/388/ΕΟΚ του Συμβουλίου (1):

1. πράξεις που αναφέρονται στο άρθρο 13 γράμμα β υπό ζ (g) της έκτης οδηγίας:

παραδόσεις κτιρίων ή τμημάτων κτιρίων ή/καί του συνεχομένου εδάφους εκτός εκείνων που αναφέρονται στο άρθρο 4 παράγραφος 3 υπό α, όταν πραγματοποιούνται από υποβαλλομένους στο φόρο που είχαν δικαίωμα αφαιρέσεως των φορολογικών επιβαρύνσεων που έχουν πληρωθεί για τα κτίρια αυτά (παράρτημα Ε, πρώην σημείο 11) ·

2. παροχές υπηρεσιών συγγραφέων, καλλιτεχνών και ερμηνευτών έργων τέχνης, δικηγόρων και λοιπών ελευθέρων επαγγελματιών, εξαιρέσει των ιατρικών και παραϊατρικών επαγγελμάτων, εφόσον δεν πρόκειται για τις παροχές που αναφέρονται στο παράρτημα Β της δεύτερης οδηγίας του Συμβουλίου της 11ης Απριλίου 1967 (2):

παροχές υπηρεσίας των συγγραφέων, συνθετών, δημοσιογράφων και φωτογράφων τύπου (παράρτημα ΣΤ, (F), πρώην σημείο 2)·

2. εργασίες πραγματοποιούμενες από τυφλούς, εργαστήρια τυφλών υπό την προϋπόθεση η απαλλαγή τους δεν επιφέρει σημαντικές στρεβλώσεις του ανταγωνισμού (παράρτημα ΣΤ, (F), σημείο 7)·

4. υπηρεσίες εμπειρογνωμόνων που αφορούν την εκτίμηση των ασφαλιστικών αποζημιώσεων (παράρτημα ΣΤ, (F), σημείο 11)·

5. για τους υποκειμένους στο φόρο που κάνουν χρήση, στο πλαίσιο του άρθρου 28 παράγραφος 3 υπό γ της έκτης οδηγίας, ενός δικαιώματος επιλογής για την επιβάρυνση καλυπτόμενο από την παράγραφο 2 του παραρτήματος Ζ (G) της ίδιας οδηγίας:

παροχές υπηρεσιών που γίνονται στα μέλη τους από τις εργοδοτικές ενώσεις που έχουν επιλέξει την ιδιότητα του υποκειμένου στο φόρο (παράρτημα Ζ, (G), σημείο 2)·

Άρθρο 2

Για τον υπολογισμό της βάσεως των ιδίων πόρων ΦΠΑ, για το οικονομικό έτος 1981, χορηγείται στο Βασίλειο της Ολλανδίας η έγκριση, κατ' εφαρμογήν του άρθρου 9 παράγραφος 3 πρώτο εδάφιο δεύτερη περίπτωση του κανονισμού (ΕΟΚ, Ευρατόμ, ΕΚΑΧ) αριθ. 2892/77, να υπολογίζει, χρησιμοποιώντας κατά προσέγγιση εκτιμήσεις, τη βάση τη σχετική με τις ακόλουθες πράξεις που αναφέρονται στο παράρτημα ΣΤ (F) της έκτης οδηγίας:

1. πράξεις πραγματοποιούμενες από τις μικρές επιχειρήσεις που απολαμβάνουν μια προοδευτική μείωση του φόρου που παραχωρείται δυνάμει του άρθρου 24 παράγραφος 2 της έκτης οδηγίας·

2. παροχές υπηρεσιών πραγματοποιούμενες από τις επιχειρήσεις κηδειών και αποτεφρώσεως, καθώς και οι παρεπόμενες προς τις ανωτέρω παροχές παραδόσεις αγαθών (παράρτημα ΣΤ, (F), σημείο 6) ·

3. παροχές περιθλάψεως προς τα ζώα από κτηνιάτρους (παράρτημα ΣΤ, (F), σημείο 9)·

4. μεταφορές προσώπων ή αγαθών που συνοδεύουν τα πρόσωπα από υπηρεσία δια συνοριακών μεταφορέων (παράρτημα ΣΤ, (F), σημείο 17)·

5. παροχές υπηρεσιών πρακτορείων ταξιδίων του άρθρου 26 της έκτης οδηγίας, καθώς και παροχές πρακτορείων που ενεργούν επ' ονόματι και για λογαριασμό του ταξιδιώτη, για τα ταξίδια που πραγματοποιούνται στο εσωτερικό της Κοινότητας (παράρτημα ΣΤ, (F ), σημείο 27)·

Άρθρο 3

Η παρούσα απόφαση απευθύνεται στο Βασίλειο της Ολλανδίας.

Έγινε στις Βρυξέλλες, στις 6 Οκτωβρίου 1982.

Για την 'Επιτροπή

C. TUGENDHAT

Αντιπρόεδρος

(1) ΕΕ αριθ. L 94 της 28. 4. 1970, σ. 19.

(2) ΕΕ αριθ. L 336 της 27. 12. 1977, σ. 8.

(3) ΕΕ αριθ. L 239 της 12. 9. 1980, σ. 23.

(4) ΕΕ αριθ. L 168 της 25. 6. 1981, σ. 24.

(5) ΕΕ αριθ. L 145 της 13. 6. 1977, σ. 1.

(1) ΕΕ αριθ. L 71 της 14. 4. 1967, σ. 1303/67.